महिलाओं ने तुलसी जन्मदिवस पर किया तुलसी पूजन
सेक्टर-19में महिलाओं ने तुलसी जन्मदिवस पर उनका पूजन किया। दीप जलाकर तुलसी की आरती की। तुलसी के पौधे काे जल देकर सुख-शांति की कामना की। सेक्टर-19 निवासी सुनीता, शैली संगीता ने तुलसी के जन्मदिन पर तुलसी माता का पूजन किया। उन्होंने कहा आज तुलसी का जन्मदिन है। इसलिए हमने मिलकर तुलसी माता को जल दिया। भोग लगाया और परिक्रमा के बाद आरती की। सुनीता ने कहा आजकल बच्चे पाश्चात्य संस्कृति की ओर ज्यादा आकर्षित हो रहे हैं। अपने तीज त्योहार को भूलते जा रहे हैं। हमें बच्चों को भारतीय संस्कृति से अवगत कराना चाहिए। शैली ने कहा हमें अपने रीति-रिवाज नहीं भूलने चाहिए। सभी पूजापाठ करें और अपनी संस्कृति को अपनाएं।
awa_Deva hin_Deva